नगरनार में निर्माणाधीन स्टील प्लांट की चहारदीवारी से सटे उनके आवास पर प्रतिदिन जरूरतमंदों की भीड़ जुटती है। इनमें ज्यादातर अशिक्षित या अल्प शिक्षित लोग होते हैं। लोगों को अपनी बारी आने का घंटों इंतजार भी करना पड़ता है। इन सबका उद्देश्य राजाराम यादव से शिकायती, समस्याग्रस्त, मांग संबंधी, व्यक्तिगत अथवा सामूहिक दिक्कतों से जुड़ा आवेदन तैयार करवाना होता है। राजाराम भी किसी को निराश नहीं करते। कभी-कभी वह खुद गांव और गांव वालों की समस्याओं और शिकायतों से जुड़ा आवेदन लिखकर संबंधित दफ्तर तक पहुंचा आते हैं।